ตลท.มั่นใจวิกฤตไฟฟ้าไม่กระทบการซื้อขาย
ผู้จัดการตลท. ไม่ห่วงไฟฟ้าตกวันที่ 5 เม.ย. กระทบการซื้อขายหุ้น มีระบบสำรองไฟรองรับตลอดเวลา
26 ก.พ. 2556

ผู้จัดการตลท. ไม่ห่วงไฟฟ้าตกวันที่ 5 เม.ย. กระทบการซื้อขายหุ้น มีระบบสำรองไฟรองรับตลอดเวลา
นายจรัมพร โชติกเสถียร กรรมการและผู้จัดการตลาดหลักทรัพย์แห่งประเทศไทย (ตลท.) กล่าวว่า ไม่ห่วงเรื่องการซื้อขายหลักทรัพย์ในตลาดหุ้น และการซื้อขายของโบรกเกอร์ เพราะตลท.มีแผนทดสอบระบบไฟฟ้าตลอดเวลาไม่ว่าไฟตกหรือไฟดับ ไม่ใช่มีเฉพาะวันที่ 5 เม.ย.นี้เท่านั้น โดยมีการเตรียมสำรองไฟ 24 ชั่วโมง จึงไม่มีปัญหาในการซื้อขายต่อตลาดหลักทรัพย์แต่อย่างใด
"เราไม่ห่วงการซื้อขายจะกระทบเพราะมีระบบรองรับไฟตกไฟดับไว้ตลอด และอีกอย่างได้กำชับให้บริษัทหลักทรัพย์และโบรกเกอร์ให้ติดตามเรื่องนี้แล้ว" นายจรัมพรกล่าว